^H^^^^^^ Røddernes Virksomhed 181 



^■b Ved Tilsætning af Staldgødning, Grøngødning, Kunstgødning, Bear- 

 bejdning, Udluftning osv. kort sagt alle de kendte Midler til at gøre 

 Jorden sund og frugtbar fremmer man blandt andet Omdannelsen af 

 de organiske Stoffer i Jordbunden og derigennem ogsaa Destruk- 

 tionen af de af Rødderne udskilte Giftstoffer. Disse Omdannel- 

 ser udføres som ofte omtalt i det foregaaende væsentlig ved Jordbakte- 

 riernes Hjælp. Paa den anden Side kan Jordbakteriernes Virksomhed 

 fremmes ved ganske smaa Mængder af de samme uorganiske Stoffer 

 (Kali, Kalk, Fosforsyre m. fl.), som er Næringsstoffer for de grønne 

 Planter, saa at den tilsyneladende paradoxale Sætning om, at Tilsætning 

 af Kunstgødning til en Jordbund væsentlig tjener til at gøde Jordbunds- 

 bakterierne, maaske indeholder mere Sandhed, end man ved første Øje- 

 kast skulde antage. I hvert Fald er det sikkert, at den afgørende 

 Paavisning af at de grønne Planter under deres Vækst ud- 

 skiller Giftstoffer gennem Rødderne, i betydelig Grad vil 

 ændre Anskuelserne om Grundene til Frugtbarhed eller 

 Ufrugtbarhed hos en given Jordbund, og det er sandsynligt, 

 at denne Paavisning ogsaa vil føre praktiske Følger med sig 

 med Hensyn til Jorddyrkningen. 



Planternes Optagelse af Næringsstof gennem Rødderne. 

 Askebestanddelene og Vandet, som Planterne behøver, optages gennem 

 Rødderne ved Osmose. Stofferne maa derfor være tilgængelig for 

 Rødderne i vandig Opløsning, og, som omtalt, har Planterne i deres 

 sure Rodafsondringer til en vis Grad et Middel til at bringe Nærings- 

 stoffer, som i Jordbunden ikke findes i vandopløselig Tilstand, i Opløs- 

 ning. Den nærmere Beskrivelse af de osmotiske Fænomeners Natur 

 maa søges i kemiske Haandbøger, og deres Betydning for Planternes 

 Liv findes beskrevet i Plantefysiologien. Det vil vides, at man for at 

 studere de osmotiske Virkninger i Almindelighed kan benytte forskel- 

 lige naturiige eller kunstige Hinder (Blære, Pergamentpapir osv.) eller 

 porøse Celler af Gibs, brændt Ler el. lign., maaske præpareret paa en 

 eller anden Maade, saa at de fra at være gennemtrængelige „permeable" 

 gaar over i den halvgennemtrængelige „semipermeable" Tilstand. Gen- 

 nem Hinderne eller de porøse Vægge vandrer Opløsningsmidlerne og 

 de opløste Stoffer frem og tilbage med forskellige Hastigheder efter 

 visse bestemte Love. Den levende Celles osmotiske Forhold er dog i 

 visse Retninger forskellig fra den rent ad fysisk Vej foregaaende Osmose, 



